Doelwit: Die bestuurskomitee het hierdie jaar ten doel om dmv die aanbied van lekker aktiwiteite die reeds tradisionele UPPIE GEES tot hoër hoogtes te neem en daardeur massa deelname te verseker.
Ons het alreeds die jaar afgeskop met ŉ heerlike Sokkie toernooi. Spanne van agt spelers moes inskryf met ŉ spannaam en hulle moes die aand opdaag met unieke spandrag. Daar is gespeel op die basiese beginsels van sokker. Vyf minute aan ŉ kant. Die aand het geskied onder spreiligte met wonderlike gees, snaakse spandrag en strawwe kompetisie. Gesogde pryse was onder andere ŉ R30 kaffeteria geskenkbewys!
Die volgende aktiwiteite word ook beplan:
"Freaky Friday" op 15 April, leerders gaan met snaakse klere skool toe kom.
“Skok jou Ma” sokkie op die aand van 4 Mei.
Omgeeweek Week van 16 tot 20 Mei. Dit behels onder andere:
17 Mei is Uppie plant ŉ boom dag.
18 Mei Bloedskenk
19 Mei Bring-ŉ-blik projek
20 Mei Stap-ŉ-draf
‘Toutchie’ aand. (Tweede kwartaal - datum sal later bekend gemaak word)
Oscar-aand. (Derde kwartaal). Hierdie gala geleentheid moet beslis nie misgeloop word nie! Mulan Rouge is die tema vir die aand, daar is verskeie kategorieë waarvoor leerders pryse kan ontvang. Die kandidate word deur die leerders bepaal.
Die Uppie GEES is ten alle tye daar, jy moet dit net kom haal!